Държавен вестник, бр. 43, 2013 г., стр. 79

БРОЙ  43	
Д Ъ Р Ж А В Е Н  В Е С Т Н И К 	
СТР.  79  
 
 
 
 
 
 
т 
9.4.5.6. Не се допуска приготвяне на храна от 
персонал със симптоми на инфекциозно забо-
ляване (грип, диария, повръщане, заболявания 
на гърлото и кожата).
9.4.5.7. Количеството на бързоразвалящите 
се стоки не трябва да надхвърля количеството, 
необходимо за ежедневна консумация.
9.4.5.8. Сухите храни, стерилизирани и консер-
вирани, се складират в сухи, добре вентилирани 
складове на рафтове и скари.
9.4.5.9. Складирането и приготвянето на 
замразените храни следва инструкциите на 
производителя.
9.4.5.10. Пробите готова храна се съхраняват 
за период от 48 часа в химически чисти, изва-
рени при 100 °C за 30 минути съдове, в размер 
на една порция, позволяваща тестване в случай 
на епидемичен взрив.
9.4.5.11. Кухненският персонал трябва да бъде 
първоначално и периодично инструктиран за без-
опасна работа, както и да спазва изискванията на 
Наредба № 15 от 2006 г. за здравните изисквания 
към лицата, работещи в детските заведения, спе-
циализираните институции за деца и възрастни, 
водоснабдителните обекти, предприятията, които 
произвеждат или търгуват с храни, бръснарските, 
фризьорските и козметичните салони (обн., ДВ, 
бр. 57 от 2006 г.).
9.5. Лечебните заведения се поддържат сво-
бодни от членестоноги и гризачи с епидемиоло-
гично значение.
10. Специфични изисквания към въздуха в 
лечебните заведения 
10.1. Общите изисквания към инсталациите 
за отопление, вентилация и климатизация в 
лечебните заведения трябва:
а) да осигуряват необходимия микроклимат;
б) да подават в отделните помещения необ-
ходимия обем външен въздух;
в) да осигуряват необходимата чистота на 
въздуха в зависимост от предназначението на 
помещенията;
г) да отстраняват евентуално отделяните 
вредни вещества.
10.1.1. Изисквания към микроклимата в ле-
чебните заведения
10.1.1.1. Температура на въздуха:
В операционните зали, диагностично-ле-
чебните звена и болничните стаи за възрастни 
температурата на въздуха трябва да може да 
се поддържа, респ. да се регулира в диапазона 
18° – 24 °С.
В педиатричните отделения и в отделенията 
за новородени температурата трябва да може да 
достига и да се поддържа до 27 °С. Допустимото 
отклонение в регулацията на температурата на 
въздуха не трябва да надвишава 1 °С.
В операционните зали трябва да има на удобно 
място пулт за регулиране на температурата на 
еднопосочния чист въздушен поток в определени 
граници.
Не се допуска използването на еднопосочния 
чист въздушен поток за отопление на помещението.
10.1.1.2. Влажност на въздуха:
В помещенията, в които по медицински по-
казания е необходимо овлажняване на въздуха, 
препоръчителната стойност за относителната 
влажност на въздуха е 30 ± 5 % при 22 °С.
Когато се използват овлажнители на въздуха 
(апарати за механично обдишване, кувьози), те 
трябва да бъдат дезинфекцирани и контролира-
ни в съответствие със стандартна оперативна 
процедура.
10.1.1.3. При проектиране на инсталациите за 
отопление, вентилация и климатизация и чисти 
помещения в лечебните заведения следва да се 
вземат под внимание възможностите за огра-
ничаване на капиталните и експлоатационните 
разходи посредством:
10.1.1.3.1. обоснованото приложение на рецир-
кулация на въздуха и рекуперация на топлината;
10.1.1.3.2. залагането на правилна кратност на 
въздухообмена, пада в налягането, площта на 
защитните зони с ламинарен поток, степените 
на филтрация и класовете филтри;
10.1.1.3.3. правилния баланс на обемите на 
външния, входящия, изходящия, рециркулаци-
онния и отработения въздушен поток (табл. 8).
Таблица 8. Изисквания към обема на външ-
ния въздушен поток
Група помещения
Разход на външен въздух
1 – 3
 
Не по-малко от 100 m3/ч,
разчетено за 1 човек
4
Според БДС
5
Според БДС
Помещения, в кои-
то се прилагат сред-
ства за анестезия
Не по-малко от 800 m3/ч,
разчетено за 1 наркозен 
апарат
За всяко отделно помещение обемът на входящия
въздушен поток зависи от очакваното обичайно
топлинно натоварване, изискванията за чистота 
на въздуха и параметрите на микроклимата.
10.1.1.4. Входящ и изходящ въздушен поток:
Разпределителните решетки за входящия 
въздушен поток трябва да са пригодни за по-
чистване и дезинфекция с рутинно използваните 
дезинфектанти за повърхности.
За ефикасно отстраняване на остатъците от 
наркотични газове в стаите за събуждане обемът 
на изходящия въздушен поток трябва да е поне 
150 m3/ч, разчетено за 1 пациент.
В помещенията, в които обичайно се намират 
пациенти, носители на неизвестни патогени (напр. 
чакални), обемът на изходящия въздушен поток 
трябва да е поне 75 m3/ч, разчетено за 1 пациент. 
10.2. Изисквания към чистотата на въздуха 
в лечебните заведения: 
В зависимост от функцията си различните 
видове помещения в лечебните заведения се 
категоризират в 5 групи, като за всяка група се 
изисква определен клас чистота по БДС EN ISO 
14644-1 (табл. 9, табл. 10 и табл. 11).